**PRILOG IV. Nacrt Ugovora o nabavi**

**Hrvatski Crveni križ – Gradsko društvo Crvenog križa Čakovec,** Kralja Tomislava 29, 40000 Čakovec, OIB: 55882109804, koji zastupa ravnatelj Kristijan Valkaj (u daljnjem tekstu: Naručitelj)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (u daljnjem tekstu: Isporučitelj)

sklopili su u Čakovcu, dana \_\_\_\_\_\_\_\_\_\_\_\_\_ . godine sljedeći

**UGOVOR O NABAVI**

**„Opremanje novoizgrađenog objekta Centar PrInOS“**

**ponovljeni postupak nabave za**

**GRUPU 1 - Namještaj za opremanje Centra PrInOS**

**pREDMET UGOVORA**

**Članak 1.**

Ugovorne strane konstatiraju da je Naručitelj proveo postupak nabave s obveznom objavom sukladno *„Pravilima o provedbi postupaka nabave za neobveznike Zakona o javnoj nabavi“ (verzija 7.0.)*  temeljem javnog poziva Ministarstva regionalnog razvoja i fondova Europske unije, referentna oznaka poziva: KK.08.1.3.04, vezanog uz unapređivanje infrastrukture za pružanje socijalnih usluga u zajednici kao podrška procesu deinstitucionalizacije koji je dostupan na internetskoj adresi [www.strukturnifondovi.hr](http://www.strukturnifondovi.hr).

Ugovorne strane također konstatiraju da je najpovoljniju ponudu dao Isporučitelj, sukladno Odluci o odabiru ponude od dana \_\_\_\_\_\_\_\_\_\_\_. godine.

Ovaj predmet nabave sufinancira se u okviru projekta *Centar PrInOS – pružanje inkluzivnih oblika skrbi,* broj ugovora o dodjeli bespovratnih sredstava KK.08.1.3.04.0010.

**Članak 2.**

Sastavnim dijelom ovog Ugovora smatraju se:

1. Kompletni Poziv na dostavu ponuda objavljen na internetskoj adresi [www.strukturnifondovi.hr](http://www.strukturnifondovi.hr).
2. Ponuda Isporučitelja broj \_\_\_\_\_\_\_\_\_\_\_ od dana \_\_\_\_\_\_\_\_\_\_\_. godine
3. Odluka o odabiru od dana \_\_\_\_\_\_\_\_\_. godine.

**Članak 3.**

Premet ovog Ugovora je opremanje novoizgrađenog objekta Centar PrInOS u Čakovcu, a sve prema opisu predmeta nabave iz Poziva na dostavu ponuda, sadržaju, vrsti, kvaliteti i količini kako je specificirano u Troškovniku predmeta nabave te ostalim traženim uvjetima naznačenima u Pozivu na dostavu ponuda i prilozima kao i propisima važećima u Republici Hrvatskoj.

Opremanje novoizgrađenog objekta Centar PrInOS mora se izvesti u svemu prema prihvaćenoj ponudi Isporučitelja oznake: \_\_\_\_\_\_\_\_\_\_\_\_ od dana \_\_\_\_\_\_\_\_\_\_. godine, a koja se smatra sastavnim dijelom ovog Ugovora.

Naručitelj povjerava, a Isporučitelj se obvezuje da će prema uvjetima iz ovog Ugovora izvršiti opremanje novoizgrađenog objekta Centar PrInOS te sve druge propisane obveze.

Isporučitelj je opremanje novoizgrađenog objekta Centar PrInOS dužan izvršiti na kvalitetan način, stručno i savjesno, sukladno važećim tehničkim propisima, standardima i pravilima struke. Po izvršenom opremanju, Isporučitelj je dužan ukloniti preostali materijal, sredstva za rad te očistiti prostor od otpada.

Isporučitelj je dužan sukladno ovom Ugovoru u cijelosti isporučiti novu, nekorištenu, zapakiranu i neoštećenu robu, koja mora u cijelosti odgovarati troškovniku te ostalim uvjetima i odredbama Poziva na dostavu ponuda.

**Članak 4.**

Jamstvo na isporučenu opremu, tj. jamstvo za otklanjanje nedostataka u jamstvenom roku iznosi 24 mjeseca, računajući od dana uredno izvršene primopredaje i potpisa primopredajnog zapisnika.

Prava iz jamstva obuhvaćaju minimalno sljedeće:

• usluge popravka i otklanjanja svih nedostataka i kvarova na isporučenoj robi za vrijeme i pod uvjetima jamstvenog roka;

• ukoliko u roku za otklanjanje nedostataka i kvarova ne otkloni nastali kvar ili nedostatak, Isporučitelj je dužan zamijeniti robu kojoj nije otklonjen kvar ili nedostatak novom robom istih ili boljih tehničkih specifikacija, o svom trošku.

Isporučitelj je obvezan u jamstvenom roku bez prava na posebnu naknadu izvršiti otklanjanje svih nedostataka na opremi koja je predmet nabave.

Ukoliko kvar ili drugi nedostatak nije u mogućnosti otkloniti na lokaciji Naručitelja, Isporučitelj će robu o svome trošku odvesti na popravak/servis i popravljeno vratiti i montirati na adresi Naručitelja.

Jamstveni rok teče od dana potpisa primopredajnog zapisnika, a kvar/nedostatak se prijavljuje pisanim putem.

**Vrijednost ugovora**

**Članak 5.**

Ugovorna vrijednost izvršenja opremanja novoizgrađenog objekta Centar PrInOS po ovom Ugovoru iznosi **\_\_\_\_\_\_\_\_\_\_\_\_\_\_\_\_\_ kuna** (bez PDV-a), uvećano za PDV u iznosu od **\_\_\_\_\_\_\_\_\_\_\_\_\_\_\_\_\_ kuna**, ukupno **\_\_\_\_\_\_\_\_\_\_\_\_\_\_\_\_\_ kuna** (s PDV-om), po jediničnim cijenama te količinama i kvaliteti iskazanima u troškovniku.

Ugovorne strane suglasno utvrđuju da su navedene jedinične cijene iz troškovnika nepromjenjive te iste neće biti modificirane ako se u bilo koje vrijeme nakon sklapanja ovog Ugovora, a za vrijeme njegova trajanja, povećaju cijene elemenata na temelju kojih su iste određene.

Ugovornom vrijednošću obuhvaćeni su troškovi nabave, rada, isporuke, montaže, jamstva i druge obveze utvrđene Pozivom na dostavu ponuda i popusti.

**ROK IZVRŠENJA**

**Članak 6.**

Isporučitelj se obvezuje izvršiti opremanje novoizgrađenog objekta Centar PrInOS najkasnije u roku od 20 kalendarskih dana od dana potpisa Ugovora.

Za vrijeme trajanja ugovora, sve stavke troškovnika izvršavaju se u dogovoru i prethodnom odobrenju od strane Naručitelja.

U slučaju kašnjenja u isporuci, uzrokovanoj krivnjom Isporučitelja, Naručitelj može naplatiti ugovornu kaznu u iznosu od pet promila (5‰) od vrijednosti ugovora bez PDV-a, za svaki dan kašnjenja do uredne isporuke, s tim da ukupni iznos ugovorne kazne ne može prijeći deset posto (10%) od vrijednosti ugovora bez PDV-a.

Naručitelj neće naplatiti ugovornu kaznu ukoliko je kašnjenje ili nemogućnost ispunjenja nastalo uslijed više sile ili krivnjom naručitelja. Pod višom silom podrazumijeva se slučaj kada ispunjenje ugovorne obveze postane nemoguće ili otežano zbog izvanrednih, vanjskih i nepredvidivih okolnosti koje Izvršitelj nije mogao spriječiti, otkloniti ili izbjeći.

Ukoliko je kašnjenje u isporuci toliko da ugovorna kazna obračunom prelazi 10% od vrijednosti ugovora bez PDV-a, Naručitelj može raskinuti ugovor i naplatiti jamstvo za uredno ispunjenje ugovora.

**NAČIN PLAĆANJA**

**Članak 7.**

Predujam je isključen kao i traženje sredstava osiguranja plaćanja.

Vrijednost nabavljene opreme obračunat će se i naplatiti nakon u cijelosti izvršene isporuke robe od strane Izvršitelja, a sve temeljem jediničnih cijena iz ponudbenog troškovnika.

Naručitelj se obvezuje ovjereni dio računa platiti Izvršitelju/članu zajednice ponuditelja po izvršenoj primopredaji isporuke ugradnje i stavljanja u funkciju predmetne robe u roku 30 (trideset) dana od dana primitka računa.

Ako se dio ugovora o nabavi daje u podugovor, tada će za usluge koje će izvesti podugovaratelji, Naručitelj izvršiti plaćanje neposredno svakom podugovaratelju koji je naveden u ugovoru. Isporučitelj mora svom računu obvezno priložiti račune svojih podugovaratelja koje je prethodno potvrdio. (*ukoliko je primjenjivo*).

Isporučitelj je obvezan naznačiti koje iznose i na koji način treba plaćati podugovarateljima, odnosno članovima zajednice gospodarskih subjekata. Naručitelj će plaćanje izvršiti na poslovni račun Isporučitelja, odnosno člana zajednice gospodarskih subjekata i podugovaratelja.

Napomena: Isporučitelj Naručitelju izdaje Elektronički račun (e-Račun) sukladno europskoj normi EN 16931-1:2017 i njezinim ispravcima, izmjenama i dopunama, sukladno Direktivi 2014/55/EU i dostavljen putem elektroničke pošte na adresu info@crveni-kriz-cakovec.hr.

**PRAVA I OBVEZE NARUČITELJA**

**Članak 8.**

Naručitelj je u obvezi Isporučitelju predati pripremljeni prostor za nesmetano odvijanje opremanja novoizgrađenog objekta Centar PrInOS sukladno odredbama ovog Ugovora.

Naručitelj je u obvezi osigurati Isporučitelju sve potrebne izvore energije radi uspješnog izvršenja Ugovora.

**PRAVA I OBEZE ISPORUČITELJA**

**Članak 9.**

Isporučitelj je dužan izvršiti opremanje novoizgrađenog objekta Centar PrInOS prema uvjetima iz ovog Ugovora, uvjetima iz Poziva na dostavu ponuda, pravilima struke, važećim standardima, normativima, zakonima i tehničkim propisima Republike Hrvatske.

Isporučitelj je dužan prije izrade opreme i namještaja izvršiti izmjeru prostora u koji se oprema i namještaj montiraju, a sve kako bi se utvrdilo da dimenzije opreme i namještaja definirane Troškovnikom odgovaraju prostoru u koji će se montirati.

Isporučitelj je dužan odmah otkloniti nedostatke utvrđene prilikom primopredaje i nadoknaditi sve troškove i štete koji bi zbog nedostatka isporučene i montirane opreme mogle proisteći.

U periodu od isporuke do uspješno izvršene primopredaje, odgovornost i rizik glede slučajne propasti, oštećenja ili gubitka opreme, snosi Isporučitelj.

**JAMSTVA**

*JAMSTVO ZA UREDNO ISPUNJENJE UGOVORA*

**Članak 10.**

Isporučitelj je dužan Naručitelju dostaviti jamstvo za uredno ispunjenje ugovora o nabavi u obliku solemnizirane bjanko zadužnice ovjerena kod javnog bilježnika, sukladno Pravilniku o obliku i sadržaju bjanko zadužnice (Narodne novine, broj 115/12 i 82/17), na iznos od 10% (deset posto) vrijednosti ovog ugovora bez PDV-a u roku od 10 dana od dana potpisa ovog Ugovora.

Navedeno jamstvo koristit će se u slučaju povrede ugovornih obveza od strane Isporučitelja, jednostranom raskidu ugovora od strane Isporučitelja, nastajanja štete za Naručitelja zbog kašnjenja ili drugog razloga.

Ako jamstvo za uredno izvršenje ugovora ne bude naplaćeno, Naručitelj će ga vratiti Isporučitelju nakon izvršene primopredaje, odnosno u roku 10 (deset) dana od dana predaje jamstva za otklanjanje nedostataka u jamstvenom roku.

*Isporučitelj može kao jamstvo dati i novčani polog u traženom iznosu. U tom slučaju Isporučitelj je obvezan novčani polog uplatiti na žiro račun Naručitelja HR\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, s pozivom na broj \_\_\_\_\_\_\_\_\_\_\_-OIB Isporučitelja.*

*U slučaju zajednice gospodarskih subjekata naručitelj će prihvatiti jamstvo u obliku novčanog pologa bilo kojeg člana zajednice gospodarskih subjekata. Naručitelj će prihvatiti i jamstvo u obliku novčanog pologa koje daju članovi zajednice gospodarskih subjekata za svoj dio garancije, a koje u ukupnom zbroju predstavljaju traženu visinu jamstva.*

*JAMSTVO ZA OTKLANJANJE NEDOSTATAKA U JAMSTVENOM ROKU*

**Članak 11.**

Jamstvo za otklanjanje nedostataka u jamstvenom roku Isporučitelj je dužan dostaviti Naručitelju u obliku solemnizirane bjanko zadužnice sukladno Pravilniku o obliku i sadržaju bjanko zadužnice (Narodne novine, broj 115/12 i 82/17), na iznos od 10% (deset posto) vrijednosti isporučene opreme bez PDV-a.

Ovo jamstvo Naručitelj će aktivirati u slučaju da Isporučitelj u jamstvenom roku ne ispuni svoju obvezu otklanjanja nedostataka koju ima po osnovi jamstva ili s naslova naknade štete.

Jamstvo za otklanjanje nedostataka Isporučitelj je dužan dostaviti Naručitelju u roku od 10 (deset) dana od dana izvršene primopredaje i potpisa primopredajnog zapisnika.

Neiskorišteno jamstvo će biti vraćeno Isporučitelj po izvršenim obvezama iz ugovora, odnosno po isteku njegova važenja.

*Isporučitelj može kao jamstvo dati i novčani polog u traženom iznosu. U tom slučaju Isporučitelj je obvezan novčani polog uplatiti na žiro račun Naručitelja HR\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, s pozivom na broj \_\_\_\_\_\_\_\_\_\_\_-OIB Isporučitelja.*

*U slučaju zajednice gospodarskih subjekata naručitelj će prihvatiti jamstvo u obliku novčanog pologa bilo kojeg člana zajednice gospodarskih subjekata. Naručitelj će prihvatiti i jamstvo u obliku novčanog pologa koje daju članovi zajednice gospodarskih subjekata za svoj dio garancije, a koje u ukupnom zbroju predstavljaju traženu visinu jamstva.*

**PRIMOPREDAJA**

**Članak 12.**

Primopredaju posla po ovom Ugovoru između Naručitelja i Isporučitelja, izvršit će imenovane osobe od strane Naručitelja i ovlaštene osobe imenovane od strane Isporučitelja.

Naručitelj će pregledati robu (opremu) čim to prema redovitom tijeku stvari bude moguće, a najkasnije u roku od 8 dana od isporuke te će Naručitelj i Isporučitelj u tom periodu sastaviti primopredajni zapisnik, s opisom svih eventualnih nedostataka koji se mogu otkloniti, a uočeni su prilikom uobičajenog pregleda. Isporučitelj je dužan u roku od 8 dana ukloniti eventualne nedostatke na isporučenoj opremi.

Za opremu (robu) u odnosu na koju nisu uočeni nedostaci, dan sastavljanja primopredajnog zapisnika smatra se danom prihvata iste. U slučaju uočenih eventualnih nedostataka, ove odredbe se analogno primjenjuju na kasnije isporuke.

Neovisno o sastavljenom zapisniku, Naručitelj će Isporučitelja obavijestiti o eventualnim skrivenim nedostacima, u rokovima propisanim odredbama kojima se uređuju obvezni odnosi.

Isporučitelj je obvezan, prilikom potpisivanja ugovora ili najkasnije prilikom isporuke i kompletnog izvršenja Ugovora, Naručitelju dostaviti kontakt podatke o osobama koje će moći kontaktirati u slučaju nedostatka ili kvarova, s tim da te osobe moraju biti dostupne Naručitelju radnim danom u uredovno vrijeme od 08:00 do 16:00 sati, kroz cijelo razdoblje trajanja jamstvenoga roka.

**IZMJENE UGOVORA**

**Članak 13.**

Naručitelj smije izmijeniti ugovor o nabavi tijekom njegova trajanja bez provođenja novog postupka nabave ako su kumulativno ispunjeni sljedeći uvjeti:

1. do potrebe za izmjenom došlo je zbog okolnosti koje pažljiv Naručitelj nije mogao predvidjeti,
2. izmjenom se ne mijenja cjelokupna priroda ugovora,
3. svako povećanje cijene nije veće od 30% vrijednosti prvotnog ugovora.

Ako je učinjeno nekoliko uzastopnih izmjena, ograničenje iz stavka 1. točke 3. ovoga članka procjenjuje se na temelju neto kumulativne vrijednosti svih uzastopnih izmjena.

**RASKID UGOVORA**

**Članak 14.**

Naručitelj može raskinuti ovaj Ugovor i prije isteka roka na štetu Isporučitelja u slučaju:

* nedostavljanja jamstva za uredno ispunjenje ugovora u roku od 10 dana od dana sklapanja Ugovora,
* neopravdanog zakašnjenja kod izvršenja Ugovora,
* opetovanog upozorenja Isporučitelja od strane Naručitelja na nekvalitetno izvršavanje ugovornih aktivnosti.

U tom slučaju Naručitelj može naplatiti jamstvo za uredno ispunjenje Ugovora.

**OSTALE ODREDBE**

**Članak 15.**

Ugovorne strane su suglasne da će sve sporove u vezi s provedbom ovog Ugovora nastojati riješiti sporazumno. U slučaju nemogućnosti rješenja spora sporazumno, ugovorne strane prihvaćaju rješenje nadležnog suda u sjedištu Naručitelja.

**Članak 16.**

Ovaj Ugovor stupa na snagu danom potpisa osoba ovlaštenih za zastupanje Naručitelja i Isporučitelja.

Izmjene i dopune ovog Ugovora i njegovih dodataka važeće su samo ako su sačinjene u pisanom obliku, te potpisane i ovjerene od obiju strana.

**Članak 17.**

Ovaj Ugovor je sastavljen u 4 (četiri) istovjetna izvorna primjerka, od kojih po 2 (dva) zadržavaju Naručitelj i Isporučitelj.

|  |  |  |
| --- | --- | --- |
| **HRVATSKI CRVENI KRIŽ – GRADSKO DRUŠTVO CRVENOG KRIŽA ČAKOVEC** | | **Isporučitelj** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| ravnatelj  Kristijan Valkaj | | funkcija  ime i prezime |

URBROJ: